Diari Oficial de la Generalitat Valenciana


Sumari del DOGV 6158, del 03-12-2009 (2009/13805)

RESOLUCIÓ de 24 de novembre de 2009, per la qual es modifiquen la resolució de 8 de juny de 2009 i la resolució de 23 de juliol de 2009, de la fase A, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa Educació Secundària Obligatòria en centres finançats amb fons públics, per al curs 2009-2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13820


Data del document
:   24-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * llibre escolar
    * suport econòmic
    * ajuda pública

RESOLUCIÓ de 24 de novembre de 2009, per la qual es modifiquen la resolució de 8 de juny de 2009 i la resolució de 23 de juliol de 2009, de la fase A, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa Educació Secundària Obligatòria en centres finançats amb fons públics, per al curs 2009-2010. [2009/13662]  
Publicades les Resolucions de 8 de juny de 2009 (DOCV núm. 6035, de 15 de juny) i de 23 de juliol de 2009 (DOCV núm. 6083, de 20 d'agost), per les quals es resol la fase A, de la Direcció General d'Ordenació i Centres Docents, previstes en l'Orde de 9 de desembre de 2008, de la Conselleria d'Educació (DOCV núm. 5915, de 9 de desembre), per la qual es convoquen ajudes per a l'adquisició de llibres de text per als alumnes que cursen Educació Secundària Obligatòria en centres finançats amb fons públics, per al curs 2009-2010.  
De la documentació aportada pels centres docents, així com pels interessats, es desprén que hi ha hagut errors materials o de tramitació.  
Atés que l'article 105.2 de la Llei 30/1992, de 26 de novembre, indica que les administracions públiques podran rectificar en qualsevol moment els errors materials, de fet o aritmètics que hi haja en les seues actes, i segons està previst en l'apartat deu de l'orde de 9 de desembre de 2008 de la Conselleria d'Educació, La Direcció General d'Ordenació i Centres Docents podrà modificar la resolució de les ajudes com a conseqüència de l'alteració de les condicions tingudes en compte per a la concessió de l'ajuda.   
Fent ús de les atribucions que m'atorga la disposició final primera, de l'orde de 9 de desembre de 2008, per a dictar les resolucions necessàries per al seu desplegament, per delegació del conseller d'Educació, resolc:  
Primer  
Incloure com a beneficiaris de l'ajuda per a l'adquisició de llibres de text l'alumnat que figura en l'annex I.  
Segon  
L'Orde de 26 de maig de 2009 (DOCV núm. 6029, de 5 de juny), de la Conselleria d'Educació, determina el crèdit que ha de finançar les ajudes per a l'adquisició de llibres de text per a l'alumnat que cursa de primer a quart curs d'Educació Secundària Obligatòria per un import de 36.613.518 euros, que figura en la línia de subvenció T0067000, de la Llei 17/ 2008, de 29 de desembre, de de Pressupostos de la Generalitat per a 2009, que establix la quantia individual de les ajudes que serà com a màxim de 125 euros per a l'alumnat de primer a quart d'Educació Secundària Obligatòria.  
Tercer  
L'Orde de 25 d'agost de 2009, de la Conselleria d'Educació (DOCV núm. 6095, de 4 de setembre), incrementa el crèdit de l'Orde de 9 de desembre de 2008 en 7.458.066 euros, procedents del conveni amb el Ministeri d'Educació per al finançament dels llibres i material escolar, i 4.710.000 euros de la incorporació de crèdit de la Generalitat.  
Quart  
El nombre d'alumnat beneficiari d'estes en esta correcció d'errors, de primer a quart d'Educació Secundària Obligatòria és de 24, per un import total de 3.000,00 euros, amb càrrec a la línia de subvenció T0067000, denominada «Gratuïtat de llibres de text», prevista en la Llei 17/2008, de 29 de desembre, de Pressupostos de la Generalitat per a 2009.  
Quint  
Ordenar l'exposició de les llistes, a què fa referència l'apartat primer, i la publicació de la present resolució en el tauler d'anuncis dels centres docents, el dia 25 de novembre de 2009.  
Sext  
Esta resolució es publicarà al Diari Oficial de la Comunitat Valenciana i la resolució i les llistes definitives en les direccions territorials de la Conselleria d'Educació de València, Alacant i Castelló, així com en la pàgina d'Internet: http://www.edu.gva.se/ocd/areacd/val/abc/ajudesllibres.aspe  
Sèptim  
Esta resolució produirà efectes a partir del dia següent de ser publicada al Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser publicada al Diari Oficial de la Comunitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada al Diari Oficial de la Comunitat Valenciana o a partir de l'endemà en què es notifique la resolució expressa del recurs de reposició o en què este s'haja de considerar presumptament desestimat.  
València, 24 de novembre de 2009.- El director general d'Ordenació i Centres Docents: Francisco Baila Herrera.